बच्चों ने दिखाया पंजाबी और जापानी कल्चर
बंगा-नवांशहरमार्ग पर स्थित कैंब्रिज इंटरनेशनल स्कूल में शुक्रवार को कैंब्रिज सेलिब्रेशन आफ लर्निंग थीम पर आधारित वार्षिक कार्यक्रम का आयोजन किया गया। जिसमें बच्चों को अलग-अलग सभ्याचारों के बारे में जानकारी दी गई।
स्कूल में पहली बार अलग तरीके से फंक्शन का आयोजन किया गया। एक स्टेज पर कार्यक्रम को करवा कर अलग-अलग थीम पर अलग-अलग कक्षाओं के बच्चों ने अपनी प्रतिभा का प्रदर्शन किया। स्कूल पहुंचने वाले अभिभावकों के स्वागत में स्कूल प्रांगण में सबसे पहले पंजाबी धुनों सभ्याचार को दर्शाती झांकियों से किया गया। इसमें बच्चों की ओर से गिद्दा भांगड़ा प्रस्तुत किया गया। इसके अलावा पंजाबी सभ्याचार से जुड़े हुए चरखा, ट्रैक्टर, मधाणी, घड़े, फुलकारियां आदि को भी दिखाया गया।
इसी तरह जापानी कल्चर को दिखाने के लिए जापानी गार्डन जापानियों द्वारा की जा रही सेलिब्रेशन को दिखाया गया। साइंस ग्रुप के बच्चों की ओर से हांटिंग हाऊस का निर्माण किया गया। इसके अलावा बच्चों की ओर से पार्ट्स आफ बाडी की वर्किंग को दर्शाती हुई झांकी भी प्रस्तुत की गई। बच्चों की ओर से विभिन्न प्रकार के म्यूजिक इंस्ट्रूमेंट भी बजाकर अभिभावकों को दिखाए गए। बच्चों ने जहां योगासन करके दिखाए वहीं मैथ के माडलों को बना कर अपनी वैज्ञानिक प्रतिभा का भी प्रदर्शन किया गया। विद्यार्थियों ने स्कूल में एक गुफा का निर्माण भी किया गया। जिसके जरिए बच्चों आदि मानव के जीवन के बारे में के बारे में जानकारी दी गई। स्कूल के चेयरमैन सुखदेव मैनी ने बच्चों को प्रेरित करते हुए कहा कि स्कूली जीवन का जिंदगी में बहुत ही महत्व है। स्कूली जीवन में की गई मेहनत ही जीवन का आधार बनती है। बच्चों को कामयाब होने के लिए पढ़ाई में ज्यादा ध्यान तो देना ही चाहिए साथ में अन्य गतिविधियों में भी भाग लेना चाहिए। स्कूल की प्रिंसीपल सोनिया वालिया ने आए हुए सभी मेहमानों का आभार व्यक्त किया। इस दौरान स्कूल की प्रबंधकीय कमेटी के जनरल सचिव राजन मैनी, वाइस प्रेजीडेंट अमित मैनी, कैशियर सुमित मैनी, फगवाड़ा के कैंब्रिज स्कूल के प्रिंसीपल जोरावर सिंह, आरती दादा, केएस बस्सी आदि मौजूद रहे।
कार्यक्रम में पंजाब के िवरसे को दिखाकर भंगड़ा पेश करते बच्चे।
कार्यक्रम में जापान के लोगों की वेशभूषा में सजे बच्चे प्रस्तुति देते हुए।
hin_Deva hin_Deva hin_Deva hin_Deva hin_Deva hin_Deva